Kesällä 2007 Gasset palasi jälleen apuvalmentajaksi ja aloitti yhteistyön Montpellier’sta pelaajana tuntemansa Laurent Blancin kanssa FC Bordeaux'ssa. Kaksikko nosti seuran takaisin Ranskan huipulle ja voittivat mestaruuden kaudella 2008–2009. Blancin siirryttyä kesällä 2010 Ranskan maajoukkueen päävalmentajaksi seurasi Gasset perässä korvaten Pierre Mankowskin pitkäaikaisena maajoukkueen apuvalmentajana. Kaksikko luotsasi Ranskan maajoukkueen puolivälieriin EM-kisoissa 2012. He jättivät tehtävänsä kisojen jälkeen.